شام میں داعش کے ۲۰۰ دہشتگردوں ہلاک

روس کی وزارت دفاع نے شام میں داعش کے ۲۰۰ دہشتگردوں کو ہلاک کرنے کا دعویٰ کیا ہے۔

خبر کا کوڈ: ۴۲۹۵۹۶

تاریخ: ۲۲ آبان ۲۰۱۷ - ۱۳:۴۳

رسا نیوز ایجنسی کی رپورٹ کے مطابق روس کی وزارت دفاع کا کہنا ہے کہ روسی فضائیہ کے جیٹ طیاروں نے شام کے شہر دیرالزور میں فضائی کارروائی کی جس کے نتیجے میں بین الاقوامی کالعدم دہشتگرد گروہ داعش کے 200 دہشتگرد ہلاک ہوئے ہیں ۔

موصولہ رپورٹ کے مطابق اس فضائی حملے میں اس دہشتگرد گروہ کا سازو سامان بھی تباہ ہوا ہے تاہم روسی وزارت دفاع کی جانب سے یہ نہیں بتایا گیا کہ یہ کارروائی کب عمل میں لائی گئی۔

روسی وزارت دفاع کے مطابق شامی فورسز اور روسی فضائیہ کی جانب سے داعش کو شام کے شہر الرقہ کے جنوب اور حمص کے مغربی علاقوں سے نکالے جانے کے بعد جنگجو اب دیرالزور کی طرف توجہ مرکوز کیے ہوئے تھے اور اسے حاصل کرنے کی کوشش کررہے ہیں۔/۹۸۹/ف۹۴۰/